**Jaroslavl** (russisk: Ярославль) er en by i det sentrale Russland, og administrativt senter i Jaroslavl oblast. Byen strekker seg rundt 30 km langs elva Volga, ved samløpet med elva Kotorosl, rundt 280 kilometer nord for Moskva. Innbyggertall: 613 088 (folketelling 2002).

Det gamle sentrumsområdet ble i 2005 tatt med på UNESCOs verdensarvliste. Byen inngår i den gyldne ring i Russland, som er en rekke middelalderbyer nord og øst for Moskva som er populære blant turister.

Historie
--------

Før Jaroslavl lå det vikingsteder som Timerevo på stedet fra 700- og 800-tallet av. Byen skal ha blitt grunnlagt i 1010 som en utpost for Fyrstedømmet Rostov Velikij, og den ble første gang nevnt i historiske dokumenter i 1071. Byen var hovedstad i et uavhengig fyrstedømme fra 1218, som ble innlemmet i Storfyrstedømmet Moskva i 1463. På 1600-tallet var den Russlands nest største by, og for en periode (under den polske okkupasjonen av Moskva i 1612), landets de facto hovedstad.

Severdigheter
-------------

Med unntak av Spaso-Preobrazjenskij'-klosteret så er de eldste kirkene i byen fra 1600-tallet, og tilhører den såkalte Jaroslavl-typen (bygget i rød tegl, med iøynefallende fliselagte eksteriører). Nikolai Nadein- og Profeten Elias-kirkene har noen av de mest imponerende freskene på hele Russlands gyldne ring.

Utdanning
---------

Jaroslavl har mange institusjoner for høyere utdanning, så som Demidov-universitetet, polyteknisk universitet, Usjinskij pedagogiske universitet, medisinsk akademi, internasjonalt økonomisk universitet og universitet for nye teknologier (MUBINT).

Militære institusjoner omfatter en militær finansiell høyskole og høyskole for anti-fly missiler.

Transport
---------

Jaroslavl ligger ved krysningspunktet til flere hovedveier, jernbaner og vannveier. Det ligger en større elvehavn ved Volga.

Byen har et godt utviklet nettverk for kollektivtransport, slik som busser, trolleybusser og trikkelinjer. Tunosjna lufthavn, en tidligere flybase fra den kalde krigen, ligger rundt 10 km øst for byen. 

Det ligger en jernbanebru og to veibruer over Volga i byen. Den andre veibrua ble satt i drift i oktober 2006.

Det er to større jernbanestasjoner for passasjerer: Jaroslavl-Glavnij og Jaroslavl-Moskovskij. Elektriske skytteltog går til Danilov, Rostov,  Aleksandrov, Nerekhta og Kostroma. Dieseldrevne skytteltog går til Rybinsk og Ivanovo. Mange langdistansetog går også innom Jaroslavl.

Økonomi og næringsliv
---------------------

Viktige næringslivsgrener er maskinbygging, skipsbygging, elektroteknikk, kjemisk industri og petrokjemisk industri, samt lett- og tekstilindustri. Det produseres blant annet bildekk og andre gummiprodukter, kautsjuk, dieselmotorer, industriell sot, lakk og maling, byggematerialer, sko, bøker og næringsmidler i byen.

Jaroslavl Levtsovo flybase ligger rundt 15 km nordøst for byen.

Kultur
------

I Jaroslavl ligger Volkovteateret (bygget i 1750), Russlands eldste teater. 

Byen har mange russisk-ortodokse kirker, en kirke for russiske gammeltroende, en baptistkirke, en luthersk kirke, en moske og en synagoge.

FC Sjinnik Jaroslavl er en fotballklubb basert i Jaroslavl. Den spilte i den russiske eliteserien frem til 2006 og spiller nå i russisk førstedivision. I byen finnes også ishockeylaget Lokomotiv Jaroslavl som ble russisk mester i 1996/1997, 2001/2002 og 2002/2003. Hele laget med støtteapparat ble drept i en flyulykke i 2011.

Kjente personer fra Jaroslavl
-----------------------------

* Alexander Ljapunov (1857–1918), matematiker og fysiker.
* Sergej Ljapunov (1859–1924), komponist og pianist.
* Fjodor Tolbuhin (1894–1949), sovjetisk hærfører og marskalk.
* Aleksander Jakovlev (1923–2005), sovjetisk politiker.
* Vadim Derbenjov (1934–2016), regissør og manusforfatter.
* Valentina Teresjkova (født 1937), den første kvinnen i verdensrommet, ble født i en landsby ved Jaroslavl og gikk på skole i byen.
* Andrej Khomutov (født 1961), sovjetisk landslagsspiller i ishockey, vant utallige verdensmesterskap og Canada Cup i 1981.
* Ljudmila Postnova (født 1984), landslagsspiller i håndball.

Bilder
------

* Jaroslavl fra byens kremlJaroslavl fra byens kreml
* Johanneskirken i JaroslavlJohanneskirken i Jaroslavl
* Jaroslavls rådhus (1700-tallet)Jaroslavls rådhus (1700-tallet)
* Kloster i JaroslavlKloster i Jaroslavl
* Antagelseskatedralen, bygget tidlig på 1210-tallet, ble gjenoppbygd i sin nåværende form i 2010Antagelseskatedralen, bygget tidlig på 1210-tallet, ble gjenoppbygd i sin nåværende form i 2010

Referanser
----------

1. ↑  ; besøksdato: 27. september 2022.

Eksterne lenker
---------------

* Offisielt nettsted Rediger på Wikidata

* (en) Yaroslavl – kategori av bilder, video eller lyd på Commons Rediger på Wikidata

* (en) Ярославль – galleri av bilder, video eller lyd på Commons Rediger på Wikidata
* Søkbart kart over Jaroslavl
* Business i Jaroslavl Arkivert 30. oktober 2007 hos Wayback Machine. (russisk)
* Panorama over Jaroslavl
* Nåtidsarkitektur i Jaroslavl
* Volkovteateret
* Jaroslavls Milleniumprosjekt 2010
* Informasjon (russisk)

| * v
* d
* r
Byer i Jaroslavl oblast |
| --- |
| Administrativt senter: Jaroslavl |
| Flagget til Jaroslavl oblast | Danilov **·** Gavrilov-Jam **·** Ljubim **·** Mysjkin **·** Pereslavl-Zalesskij **·** Posjekhonje **·** Rostov **·** Rybinsk **·** Tutajev **·** Uglitsj | Russlands flagg |


| * v
* d
* r
Den gyldne ring i Russland |
| --- |
| Aleksandrov **·** Bogoljubovo **·** Gorokhovets **·** Gus-Khrustalnyj **·** Ivanovo **·** Jaroslavl **·** Jurjev-Polskij **·** Kideksja **·** Kostroma **·** Moskva **·** Palekh **·** Pereslavl-Zalesskij **·** Pljos **·** Rostov **·** Sergijev Posad **·** Suzdal **·** Tutajev **·** Uglitsj **·** Vladimir | Russlands våpenskjold |

| * v
* d
* r
Verdensarvsteder i Russland (liste) |
| --- |
|  | Kultur | Gamlebyen i St. Petersburg (1990) **·** Kizji Pogost (1990) **·** Kreml og Den røde plass i Moskva (1990) **·** Gamlebyen i Novgorod (1992)  **·** Solovkiklosteret (1992) **·** De hvite monumentene i Vladimir og Suzdal (1992) **·** Det befestede klosteret i Sergijev Possad (1993) **·** Troitse-Sergijeva Lavra (1993) **·** Kristi himmelfartskirke i Kolomenskoje (1994) **·** Ferapontov-klosteret (2000) **·** Kreml i Kazan (2000) **·** Gamlebyen, citadellet og festningsverkene i Derbent (2003) **·** Novodevitsji-klosteret (2004) **·** Gamlebyen i Jaroslavl (2005) **·** Struves meridianbue1 (2005) | Russlands flagg |
| Natur | Komis urskoger (1995) **·** Bajkalsjøen (1996) **·** Kamtsjatkas vulkaner (1996) **·** De gylne fjellene i Altaj (1998) **·** Vest-Kaukasus (1999) **·** Den kuriske landtunge2 (2000) **·** Sikhote-Alin (2001) **·** Ubsunurbassenget (2003) **·** Vrangeløya (2004) **·** Putoranfjellene (2010) |
| Årstallene angir når stedet ble tatt opp på verdensarvlisten.1 Delt mellom Estland, Finland, Hviterussland, Latvia, Litauen, Moldova, Norge, Russland, Sverige og Ukraina. 2 Delt med Litauen. |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** VIAF **·** GND **·** LCCN **·** SUDOC **·** NKC **·** GeoNames **·** MusicBrainz
 |